laion/Wikipedia-Exotic huggingface dataset:
Charming Kitten

צ'רמינג קיטן (באנגלית: Charming Kitten מוכרת גם בשם הקיצור: APT35) היא קבוצת תקיפה איראנית המבצעת פעולות סייבר התקפיות נגד ארצות הברית וגורמים מערביים. התקפותיה של הקבוצה מתמקדות נגד חברות מסחריות ואתרים ממשלתיים וזאת באמצעות התקפות מניעת שירות והשחתת אתרים על מנת להעביר מסרים פוליטיים. מלבד השם הרשמי, חברות אבטחת מידע נתנו לקבוצה שמות נוספים כגון: NewsBeef (ניתן על ידי Kaspersky), Phosphorus (ניתן על ידי Microsoft) ו-Ajax Security. על פי מחקר שנעשה על ידי חברת ClearSky, קבוצת התקיפה פועלת משנת 2014 ופועלת בחסות ממשלת איראן. בשנת 2017, פרצה הקבוצה למחשביה של רשת הטלוויזיה האמריקאית, HBO, סחטה אותה והדליפה כ-1.5 טרה בייט של מסמכים, סרטים ותוכניות טלוויזיה שלא שודרו באותה העת. בחודש מרץ 2019, השתלטה מיקרוסופט על כ-99 שמות מתחם ששימשו את חברי הקבוצה לפעולות סייבר התקפיות. בחודש ספטמבר 2019 ובסמוך לתקופת הבחירות לנשיאות ארצות הברית, דיווחה מיקרוסופט על כך שקבוצת התקיפה הייתה מעורבת בכ-240 התקפות וכ-2,700 ניסיונות לגניבת מידע מחשבונות אוטלוק של מנהלי הקמפיין של דונלד טראמפ. בסוף שנת 2019 פרסמה חברת ClearSky מחקר שתומך במסקנה הראשונית של מיקרוסופט ומעיד ששיטות התקיפה היו זהות לאלו של קבוצת Charming Kitten: רוב הקורבנות היו אנשי מפתח מתחומים שונים בהם איראן התעניינה: חברי אקדמיה, עיתונאים, פעילי אופוזיציה וזכויות אדם. פרקי הזמן היו חופפים לתקופת הבחירות לנשיאות ארצות הברית, פרק הזמן העיקרי שבו נעשו ניסיונות להתערב בבחירות ובתוצאותיהן. שיטות התקיפה היו דומות והתבססו לרוב על התקפות דיוג ממוקדות באמצעות הודעות טקסט. לוחמת רשת טרור קיברנטי האקינג משחקי מלחמה (אבטחת מידע) האקטיביזם Rocket Kitten חוקרים את איראן? Charming Kitten - קבוצת האקרים איראנית - מחפשת אתכם, באתר Israel Defense כך הצליחה קבוצת האקרים מאיראן לפרוץ למחשבים של ישראלים, באתר כלכליסט סקירת איומי סייבר בארץ ובעולם, באתר מערך הסייבר הלאומי אסור להישאר אדישים לסייבר האיראני, באתר ynet מידע על קבוצת Charming Kitten, באתר Omegaton.com Ajax Security Team lead Iran-based hacking groups, Security Affairs, ‏2014-05-13 (באנגלית אמריקאית) OVERRULED: Containing a Potentially Destructive Adversary | Mandiant, www.mandiant.com (באנגלית) Iranian Charming Kitten ATP group poses as Israeli cybersecurity firm in phishing campaign, Security Affairs, ‏2018-07-03 (באנגלית אמריקאית) Microsoft uses court order to shut down APT35 websites, CyberScoop, ‏2019-03-27 (באנגלית) Microsoft Takes on Another Hacking Group, This One With Links to Iran, news.bloomberglaw.com (באנגלית) Charming Kitten - Iranian cyber espionage against human rights Grant Rindner, The HBO hack: what we know (and what we don't), Vox, ‏2017-08-05 (באנגלית) מיקרוסופט השתלטה על 99 אתרים ששימשו האקרים איראניים -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2019-03-28 Microsoft seizes 99 domains owned by Iranian state hackers, News @ WebHosting.info, ‏2019-03-28 (באנגלית אמריקאית) "Exclusive: Trump campaign targeted by Iran-linked hackers - sources". Reuters (באנגלית). 2019-10-04. נבדק ב-2021-11-06.
.sy

.sy היא סיומת האינטרנט הלאומית של שמות המתחם (domain name) של אתרי אינטרנט הרשומים בסוריה. הסיומת הושקה בשנת 1996. תחת הסיומת הראשית קיימות מספר סיומות משניות, לפי תחומים: מדיה וקבצים בנושא .sy בוויקישיתוף ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
בארי גרינשטיין

בארי גרינשטיין (באנגלית: Barry Greenstein; נולד ב-30 בדצמבר 1954) הוא שחקן פוקר יהודי אמריקאי. בשנת 2011 נבחר להיכל התהילה של הפוקר. גרינשטיין עשה תואר במדעי המחשב באוניברסיטת אילינוי באורבנה-שמפיין. הוא למד לדוקטורט במתמטיקה, אך לא סיים את התואר. אף על פי שהרוויח כסף בפוקר, גרינשטיין החל לעבוד בסימנטק בשנות השמונים במחשבה שהדבר יקל עליו בתהליך האימוץ של ילדיו החורגים. לגרינשטיין 6 ילדים, מתוכם 4 מאומצים. גרינשטיין זכה פעמיים באירוע המרכזי של סבב הפוקר העולמי, ב-World Poker Open ב-2004 וב-WPT Invitational ב-2006. ב-2004 גרינשטיין זכה בצמיד אליפות העולם בפוקר הראשון שלו בטורניר Deuce to Seven Draw, בו הרוויח כ-296 אלף דולר. ב-2005 ניצח בטורניר פוט-לימיט אומהה הולדם וזכה בכ-128.5 אלף דולר. ב-2008 ניצח בטורניר Razz וזכה בצמיד השלישי שלו ובכ-158 אלף דולר. גרינשטיין נהג להופיע בתוכניות פוקר רבות, והיה חבר קבוע בתוכניות High Stakes Poker ברשת GSN וב-Poker After Dark ברשת NBC. ב-2011 נבחר להיכל התהילה של הפוקר. נכון לנובמבר 2021, גרינשטיין זכה בסך של כ-8.5 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם וכ-2.5 מיליון דולר בסבב הפוקר העולמי. גרינשטיין נוהג לתרום את זכיותיו לארגונים שונים ובראשם "Children, Incorporated", דבר אשר זיכה אותו בכינוי "רובין הוד של הפוקר". 2005 - Ace on the River: An Advanced Poker Guide מדיה וקבצים בנושא בארי גרינשטיין בוויקישיתוף בארי גרינשטיין, ברשת החברתית אקס (טוויטר) בארי גרינשטיין, באתר The Hendon Mob בארי גרינשטיין, באתר Global Poker Index בארי גרינשטיין, באתר אליפות העולם בפוקר בארי גרינשטיין, באתר סבב הפוקר העולמי Poker Hall of Fame Class of 2011: Barry Greenstein, באתר אליפות העולם בפוקר, ‏26 בדצמבר 2011 (באנגלית) Barry Greenstein Builds Gymnasium with Children, Inc, באתר CardPlayer, ‏28 באוקטובר 2008 (באנגלית)
טופו (פירושונים)

האם התכוונתם ל... טוֹפוּ – מאכל סויה נפוץ שמקורו בסין שמם של מלכי טונגה ג'ורג' טופו הראשון, מלך טונגה (אנ') ג'ורג' טופו השני, מלך טונגה (אנ') סאלוטה טופו השלישית טאופאאהאו טופוו הרביעי ג'ורג' טופו החמישי, מלך טונגה טופו השישי, מלך טונגה טופו (סדרה מצוירת) – סדרת אנימציה צרפתית לילדים
The Greatest Show

The Greatest Show (בעברית: המופע הגדול) הוא שיר שבוצע על ידי יו ג'קמן, קיילה סטל, זאק אפרון וזנדאיה עבור הסרט "האמן הגדול מכולם". זוהי הרצועה הפותחת מתוך פסקול הסרט. אף על פי שלא יצא לאור כסינגל רשמי, "The Greatest Show" היה השיר ה-18 המצליח ביותר של שנת 2018 בבריטניה. עבור הפסקול, The Greatest Showman: Reimagined, השיר בוצע על ידי להקת הרוק האמריקאית פאניק! אט דה דיסקו. End of Year Singles Chart Top 100 - 2020 | Official Charts Company, www.officialcharts.com (באנגלית) 2019 Accreds.pdf, Dropbox (באנגלית) BRIT Certified, BPI (באנגלית)
רבי אלעזר בן מתיא

רבי אלעזר בן מתיא היה תנא בדור השלישי, מחכמי דור יבנה. רבי אברהם זכות סובר שהוא בנו של רבי מתיא בן חרש, אך הרב אהרן היימאן חולק על כך בטענה שהדבר אינו אפשרי מבחינה כרונולוגית. למד מפי רבי טרפון וכנראה גם מרבי עקיבא. היה חברו של רבי חנינא בן חכינאי, ונאמר עליהם שכאשר כתוב "אמרו תלמידים לפני חכמים" הכוונה לשניהם. היה מחכמי יבנה שהין בקיאים בשבעים לשון, יחד עם בן עזאי, בן זומא ורבי חנינא בן חכינאי. יצא עם רבי חלפתא ורבי חנינא בן חכינאי, לראות את גל האבנים שהקימו בני ישראל בירדן. מוזכר פעם אחת במשנה, כשדרש דרשה "'ואשה גרושה מאישה' ולא מאיש שאינו אישה", כנימוק לדין שאשה שהתקדשה בטעות משום שסברה שבעלה מת, וטרם הנישואים החדשים התברר שבעלה הראשון חי - אינה נפסלת לכהונה בשל כך. הוזכר גם בברייתא שהובאה בתלמוד, שם סבר שבקרה שבו מחצית מהציבור טמאים ומחציתם טהורים, ואדם אחד מכריע את הכף לצד הטמאים - לא מגדירים את המצב כרוב טמאים לעניין טומאה הותרה בציבור. הרב אהרן הימן, "רבי אלעזר בן מתיא", תולדות תנאים ואמוראים, לונדון, תר"ע, חלק א, עמוד 185, באתר היברובוקס מרדכי מרגליות (עורך), אנציקלופדיה לחכמי המשנה והתלמוד, מהדורת אייזנברג כרך א עמ' 52. הרב אהרן הימן, "רבי אלעזר בן מתיא", תולדות תנאים ואמוראים, לונדון, תר"ע, באתר ויקיטקסט תוספתא ברכות פרק ד הלכה טז תלמוד ירושלמי, מסכת מעשר שני, פרק ד', הלכה ב' תלמוד ירושלמי, מסכת שקלים, פרק ה', הלכה א' משנה, מסכת יבמות, פרק י', משנה ג' תלמוד בבלי, מסכת פסחים, דף ע"ט, עמוד ב'
שדה הגז פרדוסי

שדה הגז פרדוסי הוא מאגר גז טבעי, אחד ממרבצי הגז הגדולים באיראן, אשר ממוקם כ-190 ק"מ דרומית מזרחית לבושהר, 85 ק"מ מחוף במפרץ הפרסי . נפח הגז והגז-בר-ההשבה במרבץ זה מוערך בכ-370 עד 250 מיליארד מטר מעוקב. ב-26 בדצמבר 2007 נחתם חוזה לפיתוח שדה הגז בין חברת הנפט האיראנית הלאומית (NIOC) לבין SKS International Oil & Gas Co המלזית . החוזה היה למשך 66 חודשים ומטרותיו כללו קידוח 13 בארות מיצוי, התקנת פלטפורמה לייצור גז בחוף הים, הקמת צינור תת-ימי בקוטר 26 אינץ' להובלת הגז ליבשה ובניית בית זיקוק עם כל המתקנים הנחוצים. POGC Website ערך זה הוא קצרמר בנושא נפט וגז ובנושא איראן. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שדה הגז פרדוסי".
אוטובריינס טכנולוגיות

אוטובריינס טכנולוגיות בע"מ היא חברת הזנק ישראלית המפתחת תוכנה לרכב אוטונומי. החברה נוסדה בנובמבר 2018, בשם Cartica AI, על ידי יגאל רייחלגאוז, מנכ"ל החברה, כמיזם משותף בין קבוצת קורטיקה לבין החברות טויוטה, BMW וקונטיננטל, שיעסוק בפיתוח מערכות סיוע מתקדמות לנהג (ADAS) מבוססות בינה מלאכותית. התוכנה שפיתחה החברה מותקנת ברכב וקולטת נתונים ממגוון חיישנים, כגון מצלמות ומכ"ם, ומקבלת החלטות על נהיגת הרכב, כגון החלטה על בלימת חירום. יושב ראש החברה הוא קרל-תומאס נוימן, לשעבר מנכ"ל קונטיננטל, אופל ופולקסווגן סין. בשני גיוסי הון ראשונים גייסה החברה 20 מיליון דולר. בנובמבר 2021 גייסה החברה עוד 101 מיליון דולר. אתר האינטרנט הרשמי של אוטובריינס טכנולוגיות עידן בן טובים, ‏טויוטה ו-BMW מקימות חברת בינה מלאכותית לרכב עם קורטיקה הישראלית, באתר Geektime‏, 4 בספטמבר 2019 מאיר אורבך, כלכליסט-טקהמתחרה הישראלית של מובילאיי גייסה 101 מיליון דולר בהובלת טמסק הסינגפורית, באתר כלכליסט, 1 בנובמבר 2021
NGC 1981

NGC 1981 הוא צביר כוכבים פתוח הממוקם קבוצת כוכבים אוריון. הוא התגלה על ידי ויליאם הרשל ב-4 בינואר 1827. הצביר ממוקם צפונית מערפילית אוריון. מסת הצביר מוערכת בכ-137 ממסת השמש. המרחק מכדור הארץ הוא כ-400 פרסק. הצביר כולל שיש כוכבים בהירים יחסית ומספר כוכבים נוספים לרבות HD 37017. יש שרואים בו תנין כאשר הכוכב המערבי הוא הזנב וקבוצות של שלושה כוכבים מהווים זוגות רגליים. מדיה וקבצים בנושא NGC 1981 בוויקישיתוף NGC 1981, בבסיס הנתונים SIMBAD לגרמי שמיים אסטרונומיים F. F. S. Maia, W. J. B. Corradi, J. F. C., Jr. Santos, Characterization and photometric membership of the open cluster NGC1981, Monthly Notices of the Royal Astronomical Society 407, 2010-09-01, עמ' 1875–1886 doi: 10.1111/j.1365-2966.2010.17034.x N. V. Kharchenko, A. E. Piskunov, S. Röser, E. Schilbach, R.-D. Scholz, Astrophysical parameters of Galactic open clusters, Astronomy & Astrophysics 438, 2005-08-01, עמ' 1163–1173 doi: 10.1051/0004-6361:20042523 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
חוק ברנדוליני

חוק ברנדוליני, הידוע גם כעקרון אסימטריית הבולשיט, הוא מונח אינטרנטי המדגיש את הקושי להפריך מידע שקרי, מטעה או מוליך שולל "כמות האנרגיה הדרושה כדי להפריך בולשיט היא בסדר גודל יותר מזו הנדרשת כדי לייצר אותו". החוק נוסח בפומבי בפעם הראשונה בינואר 2013 על ידי אלברטו ברנדוליני, מתכנת איטלקי. ברנדוליני הצהיר כי קיבל השראה מקריאת "לחשוב מהר, לחשוב לאט" מאת דניאל כהנמן ממש לפני שצפה בתוכנית אירוח פוליטית איטלקית בה תקפו זה את זה העיתונאי מרקו טראבליו וראש הממשלה לשעבר סילביו ברלוסקוני. הוגים ופילוסופים בולטים אחרים ציינו אמיתות דומות לאורך ההיסטוריה. בספרו משנת 1786 "מכתבים על בגידה" (Letters on Infidelity), כתב ג'ורג' הורן (Horne): "עזות דעת ובורות עשויה להניב שאלה של שלוש שורות, שכדי לענות עליה יידרשו שלושים עמודים של למידה וכושר המצאה. כשהשאלה תיענה, היא תישאל שוב בנימת ניצחון בשנה שלאחר מכן, כאילו לא נכתב דבר על הנושא מעולם. מסיבה זו או אחרת, אנשים אוהבים יותר התנגדויות קצרות מתשובות ארוכות, ולכן, במצב זה של מחלוקת (אם ניתן לנסח זאת כך), הסיכויים חייבים להיות תמיד נגדנו; ועלינו להסתפק באלה מבין חברינו שיש להם מספיק יושר וידע, גילוי לב וסבלנות, הנחוצים כדי ללמוד את שני הצדדים של השאלה." מארק טוויין מצוטט לפעמים בטעות כמי שאמר "קל יותר לשטות באנשים מאשר לשכנע אותם שהלכו שולל." הציטוט האמיתי, מהאוטוביוגרפיה שלו משנת 1906, הוא: "התהילה הבנויה על שקר הופכת עד מהרה למעמסה מאוד לא נעימה... כמה קל לגרום לאנשים להאמין בשקר וכמה קשה לבטל את תוצאותיה של העבודה הזו!". בשנת 2005 פרסם הפיזיקאי הרוסי סרגיי לופטניקוב (Lopatnikov) חיבור שבו הציג את ההגדרה הבאה: "אם כל ביטוי דורש פסקה [לשם הפרכה], כל פסקה דורשת קטע, כל קטע דורש פרק, וכל פרק דורש ספר, הטקסט כולו הופך למעשה לבלתי ניתן להפרכה, ולכן מקבל מראית עין של אמת. אני מגדיר אמת כזו כטרנסצנדנטלית." דהרת גיש חוק גודווין תערו של היצ'נס חוק פו אמת המידה של סייגן On Bullshit Williamson, Phil (2016). "Take the time and effort to correct misinformation". Nature. 540 (7632): 171. doi:10.1038/540171afree{{cite journal}}: תחזוקה - ציטוט: postscript (link) Leonardo Ambasciano (27 בדצמבר 2018). "Ghosts, Post-truth Despair, and Brandolini's Law". An Unnatural History of Religions: Academia, Post-truth and the Quest for Scientific Knowledge. Bloomsbury Publishing. pp. 11–. ISBN 978-1-350-06239-9. {{cite book}}: (עזרה) Jim Thatcher; Andrew Shears; Josef Eckert (באפריל 2018). "Rethinking the Geoweb and Big Data: Mixed Methods and Brandolini's Law". Thinking Big Data in Geography: New Regimes, New Research. U of Nebraska Press. pp. 232–. ISBN 978-1-4962-0537-7. {{cite book}}: (עזרה) Brandolini, Alberto. "Bullshit Asymmetry Principle – Twitter". Twitter.com. נבדק ב-1 במרץ 2015. {{cite web}}: (עזרה) Brandolini, Alberto. "Twitter reply". Twitter. נבדק ב-1 בדצמבר 2016. {{cite web}}: (עזרה) Brandolini, Alberto. "Twitter reply". Twitter. נבדק ב-1 בדצמבר 2016. {{cite web}}: (עזרה) Horne, George, Letters on Infidelity, Google books Lopatnikov, Sergey, "Исследование геополитики" ("מחקר גיאופוליטיקה")
אלכסנדר דרווין

אלכסנדר דווידוביץ' דְרֶווין (ברוסית: Александр Давыдович Древин, בלטבית: Aleksandrs Rūdolfs Drēviņš, אלכסנדרס רודולפס דרווינש; 3 ביולי 1889 – 26 בפברואר 1938) היה צייר לטבי-רוסי. דרווין נולד בצסיס (בשטחי לטביה המודרנית), שהייתה אז חלק מהאימפריה הרוסית. הוא למד בבית ספר לאמנות בריגה ובכך סיגל תחילה את סגנון הציור האימפרסיוניסטי והגיע לראשונה למוסקבה ב-1914. הוא למד אצל קוזמה פטרוב-וודקין. משנת 1917 עבד במחלקת האמנויות היפות של הקומיסריון העממי לחינוך. דרווין היה חלק מאגודת "הפרח הירוק" של אמני אוונגרד לטבים. ב-1920–1921 הוא היה חבר במכון לתרבות אומנותית (אנ'), "אינחוק", אך מאוחר יותר עזב, יחד עם וסילי קנדינסקי, איוואן קליון ונדז'דה אודלצובה, בגלל המניפסט הקונסטרוקטיביסטי-פרודוקטיביסטי שדחק בדחיית הציור על הכן. דרווין הפך לפרופסור לציור במוסקבה. ב-1922 הוא נשלח לעבוד בתערוכת האמנות הרוסית הראשונה בגלריה ואן דימן בברלין. הוא נסע ברחבי רוסיה, לחלק של הרי אורל בקזחסטן, אלטאי וארמניה ויצר סדרה של יצירות אמנות של הנוף הסובייטי. טיולים אלו אורגנו ופוקחו על ידי פקידי אמנות סובייטים. דרווין צייר לעיתים קרובות "פרימיטיביות אכזרית", חסרת כל מסר פוליטי או כל מטרה בכלל. ציוריו של דרווין היו בכוונה ריקים מאשליות ודקורטיביות. לאחר תקופה של ציור מופשט קונסטרוקטיביסטי, סגנונו נעשה ריאליסטי יותר במהלך שנות ה-20. הוא היה נשוי לנדז'דה אודלצובה. בנם, אנדריי דרווין, יליד 1921, הפך לפסל. ב-17 בינואר 1938, במהלך הטיהור הגדול, כחלק ממה שמכונה "המבצע הלטבי", נעצר דרווין על ידי ה-NKVD והוצא להורג ב-26 בפברואר, ליד מוסקבה. מדיה וקבצים בנושא אלכסנדר דרווין בוויקישיתוף אלכסנדר דרווין, באתר "Find a Grave" (באנגלית) "Drevin, Aleksandr (Rudolf) Davidovich", web.archive.org, ‏2016-08-06 Dombrovskis, Jānis (1925). Latvju Māksla: Glezniecības, grafikas, tēlniecības un lietišķās mākslas attīstības vēsturisks apskats ( Latvian Art: Historical Review of Painting, Graphics, Sculpture and Applied Arts) (1 ed.). Rīga, Latvija: Valters un Rapa. p. 154. Russian and Soviet Painting, Metropolitan Museum of Art, 1977, ISBN 978-0-87099-162-2. (באנגלית) "A Revolution Beyond Borders:The Soviet Art of the Latvian Riflemen", web.archive.org, ‏2016-03-04
Rocket Kitten

רוקט קיטן (באנגלית: Rocket Kitten) היא קבוצת תקיפה איראנית המבצעת פעולות סייבר התקפיות נגד ארצות הברית, ישראל וערב הסעודית. התקפותיה של הקבוצה מתמקדות נגד חברות מסחריות וביטחוניות, דיפלומטים, עיתונאים, פעילי זכויות אדם ואתרים ממשלתיים וזאת באמצעות התקפות דיוג ממוקד. הקבוצה הוקמה בשנת 2010, וכיוונה את התקפותיה נגד מתנגדי משטר ופעילי אופוזיציה איראנים. על פי מחקר שנעשה על ידי חברת FireEye, קבוצת התקיפה החלה לפעול מחוץ לאיראן בשנת 2013, מקבלת חסות ממשלת איראן וביצעה מספר פעולות סייבר התקפיות נגד חברות שונות מהתעשייה הביטחונית בארצות הברית. בחודש מרץ 2015, דיווחה חברת טרנד מיקרו, על סידרה של פעולות סייבר התקפיות וניסיונות דיוג ממוקד שביצעה הקבוצה נגד חברות וארגונים מתחומים שונים ברחבי העולם, קמפיין התקיפה זכה לשם Woolen-Goldfish. בחודש נובמבר 2015, פגיעויות במסד נתונים בשם עויון (Oyun) ששייך לקבוצה, אפשרו לחברת צ'ק פוינט לקבל גישה אליו לא סיסמה. המידע שנמצא במסד הנתונים חשף את שיטת הפעולה של הקבוצה ומצא כי הפעילה דפי פישינג ממוקדים שאספו פרטים של כ-1840 קורבנות ומתוכם, 18 אחוזים היו מסעודיה, 17 אחוזים מארצות הברית, 16 אחוזים מאיראן, 8 אחוזים מהולנד ו-5 אחוזים מישראל. בחודש אוגוסט 2016, עמדו חברי הקבוצה מאחורי פריצה ל-15 מיליון פעילי אופוזיציה ומתנגדי משטר המשתמשים בתוכנת המסרים המידיים, טלגרם, כאשר הם מנצלים את האימות הדו שלבי באמצעות הודעות טקסט. לוחמת רשת טרור קיברנטי האקינג משחקי מלחמה (אבטחת מידע) האקטיביזם Charming Kitten קבוצת הסייבר Rocket Kitten האיראנית ממשיכה לתקוף יעדים בישראל, באתר Israel Defense מחקר חדש חושף: קבוצת הסייבר האיראנית ממשיכה לפעול – וביתר שאת, באתר אנשים ומחשבים האקרים איראנים ריגלו אחרי אלופים בצה"ל, באתר ישראל היום מידע על קבוצת Rocket Kitten, באתר Omegaton.com Rocket Kitten Overview Operation “Ke3chang”: Targeted attacks against ministries of foreign affairs | Mandiant, www.mandiant.com (באנגלית) Operation Woolen-Goldfish: When Kittens Go Phishing - TrendLabs Security Intelligence Blog, blog.trendmicro.com, ‏2015-03-19 (באנגלית אמריקאית) "Cyber warfare: Iran opens a new front". Financial Times. 2016-04-26. נבדק ב-2021-11-07. Phil Muncaster, Opsec Blunders Expose Rocket Kitten Masterminds, Infosecurity Magazine, ‏2015-11-10 "Exclusive: Hackers accessed Telegram messaging accounts in Iran - researchers". Reuters (באנגלית). 2016-08-02. נבדק ב-2021-11-07.
תער פילוסופי

תער פילוסופי הוא עיקרון או כלל אצבע המאפשר לבטל ("לגלח") הסברים לא סבירים לתופעה כלשהי. תערו של אוקאם: הקביעה שסביר יותר שהסברים פשוטים יותר יהיו נכונים. הימנעות מהנחות מיותרות או בלתי סבירות. התער של הנלון: הקביעה שאין לייחס לזדון את מה שניתן להסביר בצורה מספקת על ידי טיפשות. תערו של היצ'נס: מה שניתן לטעון ללא ראיות, ניתן לבטל ללא ראיות. בעיית הראוי-מצוי (הגיליוטינה של יום): ממה שקיים, לא ניתן להסיק מה שראוי שיהיה קיים. "אם הגורם, המיועד ליצור תוצאה כלשהי, אינו מספיק כדי ליצור אותה, עלינו לדחות את הגורם הזה, או להוסיף לו את התכונות שיגרמו לתוצאה שתהיה בפרופורציה הולמת לגורם." התער של אלדר: אם לא ניתן להוכיח או להפריך דבר-מה על ידי ניסוי או תצפית, הרי שדבר זה אינו ראוי לדיון. אמת המידה של סייגן: טענות יוצאות דופן דורשות ראיות יוצאות דופן. עקרון ההפרכה של פופר: כדי שתיאוריה תיחשב מדעית, עליה להיות ניתנת להפרכה. התער של גרייס: כשמדובר בהסברים לשוניים, השלכות עדיפות על פני הקשר סמנטי אבדוקציה Garg, A. (17 במאי 2010). "Occam's razor". A.Word.A.Day. אורכב מ-המקור ב-2014-03-09. נבדק ב-2014-02-25. {{cite web}}: (עזרה) Downie, R. S. (בנובמבר 1989). "Moral Philosophy". In Eatwell, John; Milgate, Murray; Newman, Peter (eds.). The Invisible Hand. Palgrave MacMillan. pp. 213–222. ISBN 9781349203130. {{cite book}}: (עזרה) McLean, Sheila A. M., ed. (2013). First do No Harm: Law, Ethics and Healthcare. Ashgate. ISBN 9781409496199. "Hanlon's Razor". The Jargon File 4.4.7. אורכב מ-המקור ב-2011-04-30. נבדק ב-2014-02-25. Miles, M. (2003). Inroads: Paths in Ancient and Modern Western Philosophy. University of Toronto Press. p. 543. ISBN 978-0802037442. Forrest, P. (2001). "Counting the cost of modal realism". In Preyer, G.; Siebelt, F. (eds.). Reality and Humean Supervenience: Essays on the Philosophy of David Lewis. Studies in Epistemology and Cognitive Theory. Rowman & Littlefield Publishers. p. 93. ISBN 978-0742512016. Mike Alder (2004). "Newton's Flaming Laser Sword". Philosophy Now. 46: 29–33. אורכב מ-המקור ב-2017-12-04. נבדק ב-2018-01-26. Popper, Karl (1972). The Logic of Scientific Discovery. Hutchinson. ISBN 9780091117207.   ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
פרסקוט

האם התכוונתם ל... אדוארד פרסקוט – כלכלן אמריקאי ויליאם ה. פרסקוט – היסטוריון אמריקאי קתרין פרסקוט – שחקנית קולנוע וטלוויזיה בריטית
דהרת גיש

דהרת גיש היא טכניקה רטורית שבה מתדיין מנסה להציף יריב במספר מוגזם של טיעונים, ללא התחשבות בדיוקם או בחוזקם של הטיעונים הללו. המונח נטבע על ידי יוג'יני סקוט, אשר קראה לו על שם דויין גיש (Duane Gish). סקוט טענה כי גיש השתמש בטכניקה לעיתים קרובות כאשר ערער את הטענה לפיה האבולוציה היא עובדה מדעית (אנ'). זאת בדומה לשיטה הנקראת "התפשטות" (spreading) המשמשת בדיבייט. במהלך דהרת גיש, מתדיין מעמת יריב עם סדרה מהירה של טיעונים מופרכים, חצאי אמיתות ומצגים כוזבים בפרק זמן קצר, מה שלא מאפשר ליריב להפריך את כולם במתכונת של עימות פורמלי. בפועל, עבור כל נקודה שהועלתה בדהרת גיש, נדרש הרבה יותר זמן להפריכה או לבדוק את נכונות הטענות מאשר להעלות את הטענות מלכתחילה, כפי שקובע חוק ברנדוליני. הטכניקה מבזבזת את זמנו של היריב ועלולה להטיל ספק ביכולת הוויכוח של היריב בעיני קהל שאינו מכיר את הטכניקה, במיוחד אם לא מעורבת לצד הדיבייט גם בדיקת עובדות עצמאית או אם לקהל יש ידע מוגבל בנושאים הנדונים. בדרך כלל, קשה יותר להשתמש בדהרת גיש בוויכוח מובנה מאשר בוויכוח חופשי. אם המתווכח מכיר יריב שידוע שהוא משתמש בדהרת גיש, ניתן להתנגד לטכניקה על ידי הקדמה והפרכת הטיעונים הנפוצים של היריב תחילה, לפני שליריב תהיה הזדמנות לצאת לדהרת גיש. Grant, John (2011). Denying Science: Conspiracy Theories, Media Distortions, and the War Against Reality. Prometheus Books. ISBN 978-1-61614-400-5. Grant, John (2015). Debunk it: How to Stay Sane in a World of Misinformation. San Francisco: Zest Books. ISBN 978-1-936976-68-3. Hayward, C.J.S. (2015). The Seraphinians: '"Blessed Seraphim Rose" and His Axe-Wielding Western Converts. The Collected Works of C.J.S. Hayward. San Francisco: Zest Books. Johnson, Amy (2017). Gasser, Urs (ed.). "The Multiple Harms of Sea Lions" (PDF). Perspectives on Harmful Speech Online. Berkman Klein Center for Internet & Society. p. 14. Logan, Paul (25 בפברואר 2000). "Scientists Offer Creationist Defense". West Side Journal. Albuquerque Journal. Vol. 120, no. 56. p. 4 – via Newspapers.com. {{cite news}}: (עזרה) Sonleitner, Frank J. (בנובמבר–בדצמבר 2004). "Winning the Creation Debate". Reports. National Center for Science Education. 24 (6): 36–38. {{cite journal}}: (עזרה) Scott, Eugenie (2004). Confronting Creationism. Reports of National Center for Science Education. Vol. 24/6. אורכב מ-המקור ב-2018-06-12. נבדק ב-2017-10-06. Scott, Eugenie (1994). "Debates and the Globetrotters". Talk Origins Archive. נבדק ב-2017-10-06. בולשיט פיליבסטר Scott 2004, p. 23 Scott 1994 Logan 2000, p. 4 Sonleitner 2004 Hayward 2015, p. 67 Grant 2011, p. 74 Johnson 2017, pp. 14–15 Grant 2015, p. 55
מישל וו

מישל וו (באנגלית: Michelle Wu; נולדה ב-14 בינואר 1985) היא פוליטיקאית אמריקאית, חברת המפלגה הדמוקרטית המכהנת כראש עיריית בוסטון. וו היא האישה הראשונה שנבחרה בבחירות הכלליות לכהן בתפקיד והראשונה שאינה אדם לבן. וו גדלה בשיקגו בת להורים שהיגרו מטאיוואן. ב-2007 סיימה תואר ראשון בכלכלה באוניברסיטת הרווארד. היא עבדה בבוסטון בחברת הייעוץ בוסטון קונסלטינג גרופ בטרם חזרה לשיקגו לאחר שאמה לקתה בסכיזופרניה, וטיפלה בשתי אחיותיה הקטנות. ב--2009 חזרה לבוסטון וסיימה לימודי משפטים בבית הספר למשפטים באוניברסיטת הרווארד ב-2012. וו עבדה בלשכת ראש עיריית בוסטון טום מנינו. ב-2012 עבדה בקמפיין הבחירות של מועמדת המפלגה הדמוקרטית אליזבת וורן שגברה בבחירות לסנאט על הסנאטור המכהן סקוט בראון. בנובמבר 2013 נבחרה למועצת העיר בוסטון ומאז נבחרה שוב שלוש פעמים. בנובמבר 2021 התמודדה בבחירות לראשות העיר וזכתה ברוב של 64.2%. וו נשואה ואם לשניים. מדיה וקבצים בנושא מישל וו בוויקישיתוף מישל וו, ברשת החברתית פייסבוק מישל וו, ברשת החברתית אקס (טוויטר) מישל וו, ברשת החברתית אינסטגרם מישל וו, ברשת החברתית טיקטוק מישל וו, סרטונים בערוץ היוטיוב פרופיל באתר הבחירות מישל וו באתר עיריית בוסטון